Diari Oficial de la Generalitat Valenciana


Sumari del DOGV 920, del 11-10-1988 (1988/812127)

ORDRE de 15 de setembre de 1988, de la Conselleria d'Agricultura i Pesca, per la qual es regulen el carnet de mariscador i la llicencia de marisqueig.
------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/09/15/(1)/dof/vci/html**

### Dades del document

Número de DOGV
:   920

Data del DOGV
:   11-10-1988

Secció del DOGV
:   DISPOSICIONS GENERALS

Número del document
:   1988/812127


Data del document
:   15-09-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 15 de setembre de 1988, de la Conselleria d'Agricultura i Pesca, per la qual es regulen el carnet de pescador de marisc i la llicència de venedor de marisc.  
La necessitat d'aconseguir una explotació racional de la riquesa marisquera del litoral de la Comunitat Valenciana i de professionalitzar aquesta activitat, fa aconsellable d'adoptar una regulació del marisqueig a peu i del que es duu a terme flotant des d'embarcacions sobre Els mol·luscs bivalves.  
En atenció d'aquests motius i a proposta de la Direcció General de Desenvolupament Agrari,  
ORDENE:  
Article primer  
En l'àmbit territorial de la Comunitat Valenciana i a l'efecte del que disposa aquesta Ordre, s'entén per marisqueig, l'acció de recol·lectar exemplars de qualsevol espècie de crustacis i mol·luscs del medi on es desenvolupen les seues fases biològiques, sempre que no siga un establiment de marisqueig o de cultius marins.  
Amb Els mateixos efectes, s'entén per àmbit territorial, el comprés a les províncies marítimes de Castelló, València i Alacant.  
Article segon  
L'acció de marisqueig té el caràcter de professional. Es podrà exercir de dues formes: a peu o flotant des d'embarcació.  
CAPITOL I Marisqueig a peu  
Article tercer  
Per poder efectuar l'acció de marisqueig a peu, per a la captura de mol·luscs bivalves amb art de rastell, cal tenir el carnet que estableix aquesta Ordre, el qual permet l'exercici de l'activitat marisquera en tot l'àmbit territorial de la Comunitat Valenciana, excepte a les zones vedades o prohibides a aquest tipus d'activitat.  
Article quart  
Per obtenir el carnet de mariscador a peu es requereix:  
1r. Ser espanyol.  
2n. Pertànyer a una organització pesquera marítima o a una confraria de pescadors, a la demarcació de la qual siga possible l'activitat marisquera o s'exercesca tradicionalment.  
Article cinquè  
El carnet de mariscador a peu, l'expendran els Serveis Territorials de la Conselleria d'Agricultura i Pesca, mitjançant la presentació d'una sol·licitud, acompanyada dels documents següents:  
1r. Fotocòpia del DNI. .  
2n. Certificat d'estar inscrit en una organització pesquera marítima reconeguda legalment o en una confraria de pescadors, a la demarcació de la qual siga possible l'activitat marisquera o s'exercesca tradicionalment.  
3r. Certificat d'afiliació a la Seguretat Social dels Treballadors del Mar o declaració del compromís que la seua activitat preferent serà la marisquera i d'efectuar l'alta corresponet a la Seguretat Social dels Treballadors del Mar.  
Article sisé  
El carnet de mariscador a peu serà vàlid durant cinc anys naturals i, cada any, abans del 31 de juliol, els Serveis Territorials de la Conselleria d'Agricultura i Pesca l'hauran de revalidar i segellar.  
Article seté  
Per a la revalidació anual del carnet de mariscador a peu, es presentaran els documents següents:  
1r. Certificat expés pel concessionari de la llotja pesquera, en què es farà constar per mesos, els dies i el volum de vendes de mol·luscs bivalves que s'hi hagen realitzat durant l'any anterior.  
2r. Certificat de l'Institut Social de la Marina d'estar al corrent en les seues cotitzacions a la Seguretat Social dels Treballadors del Mar.  
Article vuité  
Per procedir a la renovació del carnet de mariscador, les persones interessades hauran de presentar la documentació que s'especifica a l'article cinquè, acompanyada del carnet anterior i d'un certificat del concessionari de la llotja pesquera sobre les vendes de mol·luscs bivalves realitzades durant l'any anterior.  
CAPITOL II Marisqueig flotant des d'embarcació  
Article nové  
Per poder efectuar l'acció de marisqueig flotant des d'embarcació, per a la captura de mol·luscs bivalves amb arts de rastell, es requereix que l'embarcació tinga la llicència de marisqueig i que el patró posseesca el carnet de mariscador d'embarcació. Tant la llicència com el carnet són els que estableix aquesta Ordre, els quals permeten l'exercici de l'activitat marisquera des d'embarcació i amb arts de rastell en tot l'àmbit territorial de la Comunitat Valenciana, excepte a les zones vedades o prohibides a aquest tipus d'activitat.  
Article deu  
Per obtenir el carnet de mariscador des d'embarcació es requereix:  
1r. Ser espanyol i major de setze anys.  
2n. Pertànyer a una organització pesquera marítima o a una confraria de pescadors, a la demarcació de la qual siga possible l'activitat marisquera o s'exercesca tradicionalment.  
3r. Estar afiliat a la Seguretat Social dels Treballadors del Mar.  
Article onze  
El carnet de mariscador des d'embarcació, l'expendran els Serveis Territorials de la Conselleria d'Agricultura i Pesca, mitjançant la presentació d'una sol·licitud, acompanyada dels documents següents:  
1r. Fotocòpia del DNI.  
2n. Certificat d'estar inscrit en una organització pesquera marítima reconeguda legalment o en una confraria de pescadors, a la demarcació de la qual siga possible l'activitat marisquera o s'exercesca tradicionalment.  
3r Certificat de l'Institut Social de la Marina d'estar al corrent en les seues cotitzacions a la Seguretat Social dels Treballadors de la Mar.  
Article dotze  
Per obtenir la llicència de marisqueig es requereix:  
1r. Que l'embarcació tinga establerta oficialment la base a ports de la Comunitat Valenciana.  
2n. Que l'embarcació es trobe inclosa a la llista tercera, per a modalitats d'arts menors.  
Article tretze  
La llicència de marisqueig de les embarcacions, l'expendrà la Direcció General de Desenvolupament Agrari.  
Els armadors interessats presentaran la seua sol·licitud davant la susdita Direcció General, tot adjuntant-hi els documents següents:  
1r. Certificat expés per l'autoritat de marina, del full d'assentament i de l'activitat de l'embarcació en Els últims dotze mesos.  
2n. Certificat de l'Institut Social de la Marina, en què es farà constar que té l'alta com a empresa.  
3r. Certificat de l'organització pesquera marítima o de la confraria de pescadors, en què es farà constar el nombre de tripulants de l'embarcació.  
Article catorze  
El carnet de mariscador des d'embarcació i la llicència de marisqueig seran vàlids per a cinc anys naturals. Els Serveis Territorials de la Conselleria d'Agricultura i Pesca hauran de revalidar i segellar anualment la llicència de marisqueig abans del 31 de juliol de cada any.  
Article quinze  
Per a la revalidació anual de la llicència de marisqueig de les embarcacions, els armadors interessats presentaran els documents següents:  
1r. Certificat del concessionari de la llotja pesquera, en què es farà constar, per mesos, els dies i el volum de vendes de mol·luscs bivalves realitzades durant l'últim any.  
2n. Certificat de l'Institut Social de la Marina d'estar al corrent en le seues cotitzacions a la Seguretat Social dels Treballadors de la Mar.  
Article setze  
Per procedir a la renovació del carnet de marisqueig des d'embarcació, les persones interessades hauran de presentar la documentació que s'especifica a l'article onze, acompanyada del carnet anterior.  
Article disset  
Per procedir a la renovació de la llicència de marisqueig, els armadors interessats hauran de presentar la documentació que s'especifica a l'article tretze, acompanyada de la llicència anterior i d'un certificat del concessionari de la llotja pesquera de les vendes de mol·luscs bivalves que s'hi han realitzat durant l'any anterior.  
CAPITOL III Disposicions comunes  
Article divuit  
Els mariscadors a que fa referència aquesta Ordre, queden obligats a:  
1r. El compliment de les disposicions vigents en matèria de marisqueig.  
2n. La venda en llotja pesquera de totes les captures mol·luscs bivalves.  
3r. Estar donat d'alta en la Seguretat Social dels Treballadors de la Mar.  
Article dinou  
Les infraccions a les disposicions en matèria de marisqueig, se sancionaran d'acord amb la legislació vigent.  
Article vint  
Independentment de les sancions procedents, el carnet de mariscador i la llicència de marisqueig no es renovaran ni es revalidaran en els casos següents:  
1r. Quan no s'acreditarà la venda en llotja de totes les captures de mol·luscs bivalves.  
2n. Quan no s'acreditarà haver satisfet les quotes a la Seguretat Social de la Mar.  
Article vint-i-u  
A efecte estadístic, les entitats o corporacions concessionàries de les llotges pesqueres remetran mensualment a la Direcció General de Desenvolupament Agrari una relació de les espècies de crustacis i mol·luscs arreplegades, tot indicant-ne el pes i el preu de venda.  
DISPOSICIONS FINALS  
Primera  
En entrar en vigor aquesta Ordre, quedarà sense aplicació en l'àmbit territorial de la Comunitat Valenciana l'Ordre de 16 d'abril de 1963, per la qual es crea el carnet de mariscador per a tota aquella persona que es dedique a les faenes de marisqueig, modificada parcialment per l'OM de 9 de març de 1971.  
Segona  
Es faculta la Direcció General de Desenvolupament Agrari a dictar les normes necessàries per tal d'aplicar la present Ordre i establir vedes, horaris i tipus d'arts per a l'exercici de l'activitat marisquera.  
Tercera  
A partir de l'entrada en vigor d'aquesta Ordre, totes aquelles embarcacions que tinguessen concedida l'autorització o la llicència per a marisqueig, hauran de sol·licitar la llicència nova per dedicar-se a aquesta activitat en l'àmbit territorial de la Comunitat Valenciana, abans del 31 de desembre de 1988, data a partir de la qual quedarà sense efecte l'anterior.  
Quarta  
Els carnets de mariscador de primera o segona, expesos abans de l'entrada en vigor d'aquesta Ordre, conservaran la validesa fins a la data de caducitat.  
Cinquena  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 15 de setembre de 1988.  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI